**КАЛЯВАНЕ С ЛЮБОВ**

**ВЛЮБВАНЕ**

Умея и се влюбвам често

и все в момиче неизвестно…

Белееше на плажа още…

Разбирахме се много нощем.

То голо беше все до мене –

обичахме се вдъхновено!

…Самичък никога не бях.

Бълнувах в сън – но не от страх.

А То – Момичето – мълчи…

И шепне с Влюбени Очи!

**КАЛЯВАХ СЕ**

**С ЛЮБОВНИ МИСЛИ**

Дъхът ми спира, щом погледна

към мълчаливата врата.

Изстрадах там момиче бедно

и го обичах до смъртта…

Нощувах аз до него често –

Калявах се с Любовни Мисли…

Момичето ли?! Неизвестно

палуваше под мои истини…

…Накрая чак разбра – и рече:

„Аз тръгвам много…Надалече…“

**ЧУДЕН И РАЗУМЕН**

Джинсите обличам –

и пред скъсано коляно

умно аз усетих

неизвестни рани…

…Земен съм, но вече и небесен –

пея Песни все с по-детски глас.

Умен съм…И хващам се на бас:

На Небето

пак ще бъда

аз Детето

галено с цветя и плодни храсти…

Речено и сторено…

Така

и на Бога ще подам ръка –

да ме прави и голям, и умен

а в Поезията – чуден и разумен!

**ЛЕТЕНЕ**

Единствено не искам да съм

унижаван

до

женското желание

да се търкалям с Нея в плява…

И Обичта ми искам

да е още като камък здрава!

Монах не съм. И искам да живея

тъй както на любимата си пея!

…А ангели ли?! Днес летя със тях!

Летя – но нямам и небесен грях!

**КАК ЛЮБОВ СЕ ПАЗИ**

Жалко ми е вече, жалко,

че целунах те за малко.

Как да те целувам дълго –

в мен разгаряше се въглен ?!

Преса щеше да напише:

„Все горял…И пепел станал…

А до друга днес мирише

на зюмбюл и роза „пламнала“?!

…А такъв човек не знае

как Любов се пази в Рая…“

**ОПИТЕН И СМЕЛ ЕЗДАЧ**

Аз съм ездачът – опитен и смел.

Най-най-нужен съм – но със теб поел…

Крак ще ти сложа, ще те препъна –

егото щом те изпраща на дъното…

ОБИЧ безкрайна ще вземеш от мене!

Не ме избягвай – двама ще стенем!...

**ОБИЧ**

**„Колко си хубава, моя Любима,**

**колко си хубава!**

**С очи на гълъбица…“**

**(Из „Песен на песните“ – от СОЛОМОН)**

С очи на гълъбица все те виждам **–**

обичам те с Достойнство всеотдайно!

ЛЮБОВ в Сърцето си зазиждам –

отпъждам всякакви край мене рани…

Мошеник никога

не мога аз да стана –

и нека БОГ да чисти

всякакви злодейски рани!